Document ID: 32006R1157

KOMISIJOS REGLAMENTAS (EB) Nr. 1157/2006
2006 m. liepos 28 d.
iš dalies keičiantis Reglamentą (EB) Nr. 188/2005, nustatantį išsamias pagalbos schemos taikymo taisykles mėsos pramonės sektoriuje atokiausiuose regionuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams ir iš dalies pakeičiantį Direktyvą 72/462/EEB bei panaikinantį Reglamentus (EEB) Nr. 525/77 ir (EEB) Nr. 3763/91 (Poseidom) (1), ypač į jo 9 straipsnio 3 dalį,
atsižvelgdama į 2001 m. birželio 28 d. Tarybos reglamentą (EB) Nr. 1453/2001, įvedantį specialiąsias priemones tam tikriems Azorų salų ir Maderos žemės ūkio produktams ir panaikinantį Reglamentą (EEB) Nr. 1600/92 (Poseima) (2), ypač į jo 13 straipsnio 3 dalį ir 22 straipsnio 4 bei 10 dalis,
atsižvelgdama į 2001 m. birželio 28 d. Tarybos reglamentą (EB) Nr. 1454/2001, įvedantį specialiąsias priemones tam tikriems Kanarų salų žemės ūkio produktams ir panaikinantį Reglamentą (EEB) Nr. 1601/92 (Poseican) (3), ypač į jo 5 straipsnio 3 dalį,
kadangi:
(1)
Komisijos reglamento (EB) Nr. 188/2005 (4) 4 straipsnyje nustatyta nuo 2005 kalendorinių metų finansuojamos programos, skirtos Prancūzijos užjūrio departamentų tradicinei veiklai mėsos pramonės sektoriuje remti, kaip nustatyta Reglamento (EB) Nr. 1452/2001 9 straipsnio 1 dalyje, metinė finansavimo suma.
(2)
Reglamento (EB) Nr. 1452/2001 9 straipsnio 2 dalies 2 pastraipoje nustatyta, kad Komisija, neviršydama toje nuostatoje numatytos didžiausios ribos, didina šią metinę sumą, kad būtų atsižvelgta į vietinės gamybos vystymąsi.
(3)
Dėl vietinės gamybos vystymosi Prancūzijos užjūrio departamentuose, kaip nustatyta Reglamento Nr. 188/2005 5 straipsnyje, reikėtų, neviršijant Reglamento (EB) Nr. 1452/2001 9 straipsnio 2 dalyje nustatytos didžiausios ribos, atitinkamai padidinti to reglamento 4 dalyje nustatytą konkrečią metinę sumą.
(4)
Reglamentą (EB) Nr. 188/2005 reikėtų atitinkamai iš dalies pakeisti.
(5)
Kadangi aptariamoji pagalbos programa taikoma nuo 2006 m. sausio 1 d., nuo tos datos reikėtų taikyti ir šį reglamentą.
(6)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 188/2005 4 straipsnis pakeičiamas taip:
„4 straipsnis
Programos finansavimas
Bendrija finansuoja programą nuo 2006 kalendorinių metų, skirdama tokio dydžio metines sumas (mln. EUR):
a)
Ispanija
7,00
b)
Prancūzija
14,255
c)
Portugalija
16,91“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 28 d.

Labels: 17
19
5
6
18
15